Stadium Wembaleae (1923)
Stadium Wembaleae primitivum, Stadium Exhibitionis Imperii Britannici et vulgo Stadium Imperiale primum appellatum, fuit stadium Wembaleae in vico Londiniensi situm, quod ludis pediludii magni momenti innotuit. In eodem loco ab eius successore nunc occupato stabat. Architecti erant Ioannes Gulielmus Simpson eques et Maxwell Ayrton, cum Owen Williams equite (maximo ingeniario). Stadium solo aequatum est annis 2002 et 2003, ut novum stadium ibi exstrueretur.